**Πρόσκληση εκδήλωσης ενδιαφέροντος**

Η ΕΑΔΠ ΑΠΘ ΑΕ καλεί τους ενδιαφερόμενους να υποβάλουν προσφορές για τεχνικές εργασίες, στις εγκαταστάσεις του κτιρίου του Παιδικού Κέντρου του ΑΠΘ και τον αύλειο χώρο αυτού, όπως αναλυτικά περιγράφονται παρακάτω:

**Α. Ράμπες εισόδου**

* Ράμπα εισόδου για πρόσβαση στον αύλειο χώρο και
* Ράμπα εισόδου για πρόσβαση στο κτίριοπου να πληρούν τις προδιαγραφές που ορίζονται στο ισχύον θεσμικό πλαίσιο προδιαγραφών ΑΜΕΑ για τις ράμπες

**Β. Πόρτες**

* Δύο πόρτες στους χώρους της διοίκησης, πλάτους 0,90μ. και
* Δύο πόρτες στις αίθουσες του 1ου ορόφου του κτιρίου, πλάτους 0,90μ. με προδιαγραφές ΑΜΕΑ

**Γ. Σχέδιο αποτύπωσης**

* Σχέδιο αποτύπωσης υπάρχουσας κατάστασης στο οποίο να απεικονίζονται οι αύλειοι χώροι των 845,05τ.μ. που χρησιμοποιούνται αποκλειστικά από τις τάξεις του νηπιαγωγείου.

**Δ. Ομαλοποίηση του εδάφους**

* Ομαλοποίηση του εδάφους του αύλειου χώρου που βρίσκεται μπροστά από την είσοδο του κτιρίου.

Πριν την κατάθεση προσφοράς είναι απαραίτητη η επίσκεψη στο χώρο των εργασιών για επιμέτρηση τους και για παροχή διευκρινήσεων από την υπεύθυνη του έργου από την πλευρά της ΕΑΔΠ,καςΚαλλιόπης Μητρούσκα.

Οι ενδιαφερόμενοι θα πρέπει να πραγματοποιήσουν τις άνω εργασίες με δική τους αποκλειστική ευθύνη, θα πρέπει να διαθέτουν την απαραίτητη τεχνογνωσία, τον αναγκαίο εξοπλισμό καθώς κα εξειδικευμένο προσωπικό.

Οι προσφορές πρέπει να περιέχουν αναλυτική κοστολόγηση για τις επιμέρους εργασίες καθώς και περιγραφή των υλικών που θα χρησιμοποιηθούν, αλλά θα αφορούν υποχρεωτικά το σύνολο των εργασιών, όπως αναγράφονται παραπάνω.

Ο χρόνος εκτέλεσης των ανωτέρω εργασιών ορίζεται σε 15 εργάσιμες ημέρες από την ημερομηνία ανάθεσης .

Οι ενδιαφερόμενοι συμμετέχοντες θα πρέπει να υποβάλουν μαζί με την προσφορά τους, υπεύθυνη δήλωση του ν. 1599/1986 με το εξής περιεχόμενο: «Δηλώνω ότι παρέχω τη ρητή και ανεπιφύλακτη συγκατάθεσή μου, για την διακράτηση και την επεξεργασία των προσωπικών μου δεδομένων (ενδεικτικά, ονοματεπώνυμο, πατρώνυμο, ημερομηνία γέννησης, ή επωνυμία, πόλη, διεύθυνση, Τ.Κ., αρ. τηλεφώνου, email, ΑΦΜ και ΔΟΥ) τα οποία έχουν γνωστοποιηθεί στην ΕΑΔΠ ΑΠΘ μέσω της συμμετοχής μου στην πρόσκληση ενδιαφέροντος/διαγωνισμό ή με άλλον τρόπο, με σκοπό την πρόσβαση και χρήση τους από την ΕΑΔΠ ΑΠΘ, για τους σκοπούς της πρόσκλησης ενδιαφέροντος».

Οι ενδιαφερόμενοι-συμμετέχοντες οφείλουν να διαθέτουν τις απαιτούμενες νόμιμες άδειες για την εκτέλεση του συγκεκριμένου έργου.

Κριτήρια επιλογής αποτελούν ο συνδυασμός της τιμής, της ποιότητας των υλικών, του τρόπου πληρωμής και της εμπειρίας σχετικά με την υλοποίηση του έργου.

Οι επικρατέστεροι ενδιαφερόμενοι, θα κληθούν για περαιτέρω συζητήσεις.

Οι προσφορές θα κατατίθενται, αποκλειστικά, σε σφραγισμένο φάκελο με τα ατομικά ή εταιρικά στοιχεία των ενδιαφερομένων αναγράφοντας την πρόσκληση εκδήλωσης ενδιαφέροντος την οποία αφορούν (Κτίριο Διοίκησης ΑΠΘ, 1ος όροφος, τηλ. 2310 995210) τις ώρες 09:00π.μ έως και 15:00, μέχρι τις **20/12/2021.**

Για περισσότερες **πληροφορίες** μπορείτε να επικοινωνήσετε με την κα Καλλιόπη Μητρούσκα στο τηλ. 2310 995531 και 2310 995039.

***Οι ενδιαφερόμενοι -συμμετέχοντες αποδέχονται ρητώς και ανεπιφυλάκτως τα εξής:***

 ***Η παρούσα Πρόσκληση δεν είναι δεσμευτική για την ΕΑΔΠ ΑΠΘ, η οποία ουδεμία υποχρέωση έχει απέναντι στους συμμετέχοντες.***

 ***Η ΕΑΔΠ ΑΠΘ διατηρεί το δικαίωμα, -κατά την απόλυτη διακριτική της ευχέρεια οποτεδήποτε-, να τροποποιήσει μέρος ή το σύνολο της παρούσας Πρόσκλησης, εφόσον το κρίνει απαραίτητο ή να την επαναπροκηρύξει με τους ίδιους ή άλλους όρους, ενώ έχει δικαίωμα να ματαιώσει την όλη διαδικασία και να μη αποδεχθεί τις προτάσεις που θα υποβληθούν, εφόσον κρίνει ότι δεν είναι προς το συμφέρον της ή δεν εξυπηρετούν τις επιχειρηματικές της ανάγκες.***

***Οι ενδιαφερόμενοι που συμμετάσχουν και οι συμμετέχοντες στη διαδικασία αυτή, δε διατηρούν κανένα δικαίωμα, αξίωση για αποζημίωση από την ΕΑΔΠ ΑΠΘ, για κανένα λόγο ή αιτία που σχετίζεται με τη παρούσα Πρόσκληση ενδιαφέροντος.***

 ***Η ΕΑΔΠ ΑΠΘ, δικαιούται να χρησιμοποιήσει τις προτάσεις που θα υποβληθούν κατά την απόλυτη κρίση της, χωρίς τούτες να μπορούν να λογιστούν ως εμπιστευτικά έγγραφα ή έγγραφα που περιέχουν τέτοιες πληροφορίες.***

Για την ΕΑΔΠ ΑΠΘ

Ο Αντιπρόεδρος του Δ.Σ. και

Διευθύνων Σύμβουλος

**Καθηγητής Δημήτριος Β. Κουσενίδης**